

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-17792-ISAW-1/2022**

Заводни број: **351-331/2022-01**

Дана: 09.06.2022. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву, Скиба Иванке из Куле, ул. Војвођанска бр. 14, за издавање решења о одобрењу извођења радова, на основу члана 8ђ., 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

**Р Е Ш Е Њ Е**

**Одбацује се** захтев, **Скиба Иванке из Куле**, ул. Војвођанска бр. 14, за издавање решења о одобрењу извођења радова на изградњи унутрашње гасне инсталације – породична стамбена зграда П+0, на катастарској парцелибр. **5582/3 к.о. Кула**, **због неиспуњености формалних услова за поступање по истом.**

**О б р а з л о ж е њ е**

Скиба Иванка из Куле, ул. Војвођанска бр. 14, преко пуномоћника, Зорић Милана из Бачког Грачаца, обратила се овом органу захтевом за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног пројекта израђена под бројем Г 17-22 ИДП, април 2022. године, од стране „Ласта пројект“ Нови Сад, Булевар Цара Лазара бр. 90 одговорно лице Ратко Вуца, главни пројектант Милан Зорић, дипл.инж.маш., лиценца ИКС бр. 330 А877 05-;
* Идејни пројекат – свеска 6 – пројекат машинских инсталација, израђен под бројем Г 17-22 ИДП, април 2022. године, од стране „Ласта пројект“ Нови Сад, одговорно лице Ратко Вуца, дипл.инж.маш, главни пројектант Милан Зорић дипл.инж.маш., лиценца ИКС бр. 330 А877 05;
* Пуномоћ- овлашћење за подношење захтева;
* Решење ЈП „Србијагас“ Нови Сад, 01-01-65/3-197-1872 од 19.04.2022. године;
* Катастарско топографски план;
* Копија плана катастарске парцеле;
* Препис листа непокретности и
* Доказ о уплати прописаних такси и накнада за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19) и утврдио да **није надлежан за поступање по истом и да нису приложени докази о уплати прописаних такси и накнада**.

Како захтев садржи горе наведене недостатке, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се изјавити приговор Општинском већу општине Оџаци у року од три дана од дана достављања решења кроз Централни информациони систем за електронско поступање у оквиру обједињене процедуре.

Обрадио:

дипл.правник Светлана Јовановић

Руководилац Одељења,

дипл.инж.грађ., Татјана Стаменковић